শিশুকে ধর্ষণের অভিযোগ নাবালকের বিরুদ্ধে!

ওয়েব ডেস্ক : এক শিশুকে ধর্ষণের (Rape) অভিযোগ উঠল বছর পনেরোর এক নাবালকের বিরুদ্ধে। সূত্রের খবর, অভিযুক্ত নাবালক বিজেপি (BJP) কর্মীর ছেলে। জানা গিয়েছে, ঘটনাটি ঘটেছে খেজুরিতে (Khejuri)। ঘটনায় চাঞ্চল্য ছড়িয়েছে এলাকায়। অভিযোগ, টাকার বিনিময়ে এই অভিযোগ ধামাচাপা দেওয়ার চেষ্টা করা হয়।

সূত্রের খবর, অভিযুক্তের দিদির কাছে পড়তে যেত ওই শিশু। গত ২২ অক্টোবর দিদি অসুস্থ থাকায় ওই শিশুকে পড়াচ্ছিল অভিযুক্ত। তখনই ওই নাবালক শিশুকে ধর্ষণ করে বলে অভিযোগ। তবে ওই খুদে বাড়ি এসে কিছু না জানালেও, পরে যখন শারীরিক অসুস্থতা দেখা যায় তখনই বিষয়টি পরিবারকে জানায় ওই শিশু।

আরও খবর : অভিজ্ঞদের বাড়তি সুবিধা! গ্রুপ-সি শিক্ষাকর্মী নিয়োগ পরীক্ষায় নম্বর বরাদ্দ করল এসএসসি

এই ঘটনা নিয়ে শিশুর পরিবারের তরফে অভিযোগ করা হয়েছে, খজুরিতে বিজেপি (BJP) অঞ্চলের প্রধান কালীপদ মণ্ডল বিষয়টিকে ধামাচাপা দেওয়া চেষ্টা করেন। এমনকি সালিশি সভা ডেকে শিশুটির পরিবারের হাতে ৩০ হাজার টাকা তুলে দেওয়ার চেষ্টা করা হয় বলে অভিযোগ। তবে পরিবারের তরফে সেই টাকা নেওয়া হয়নি বলে জানা গিয়েছে।

স্থানীয়দের অভিযোগ, এই ঘটনাকে প্রথম থেকেই ধামাচাপা দেওয়ার চেষ্টা করছে বিজেপি নেতৃত্ব। এ নিয়ে শিশুটির পরিবার পুলিশের (Police) কাছে অভিযোগ দায়ের করেছেন। তার পরেই অভিযুক্তকে গ্রেফতার করেছে পুলিশ। এ নিয়ে কাঁথি সাংগঠনিক জেলা তৃণমূল সভাপতি পীযূষকান্তি পণ্ডা বলেছেন, জঘন্য ঘটনা। পুলিশ ঘটনায় অভিযুক্তকে গ্রেফতার করেছে। ঘটনায় নির্যাতিতার পাশে রয়েছি আমরা।